Document ID: /fineweb-2-swissfilter-quality_10-filterrobots/filtered/01778.jsonl.gz/38

V spolupráci s profesionálnou poisťovacou poradkyňou Janou Jarolímkovou z poisťovne VISANA, sme pre vás pripravili poradňu pre vaše otázky týkajúce sa poistenia vo Švajčiarsku.
Poisťovacia poradňa je vytvorená v samostatnej sekcii na našom fóre a má viacero kategórií podľa povahy kategórie poistenia. Poradňa má iba odporúčací charakter základnych informácií a postupov.
Pre bližšiu špecifikáciu konkrétneho prípadu sa obráťte priamo na pani Jarolímkovú. V tom prípade už však pôjde o poradenstvo mimo nami sprostredkovanej poisťovacej poradne.
Poisťovacia poradkyňa Jana Jarolímková poskytuje svoje služby pre klientov z celého Švajčiarska, a to v českom, slovenskom a nemeckom jazyku.
Vašim otázkam sa bude venovať poradkyňa minimálne raz do týždňa, takže na odpoveď si budete musieť počakť. Preto pri zadávaní svojej otázky do príslušnej kategórie, nechajte zaškrtnutú možnosť automatického emailového upozornenia na aktivitu pri vašom príspevku.
V rámci prehľadnosti používajte zaradenie do kategórie, ktorá sa týka vášho problému: Zdravotné poistenie, Poistenie domácnosti, Právne poistenie a Iné poistenie.
Zoberte prosím na vedomie, že poisťovacia poradkyňa zodpovedá v rámci poradne výhradne iba za svoje vyjadrenia a nie za diskusiu, ktorá sa pri jednotlivých príspevkoch môže objaviť.
Diskusia bude moderovaná, čiže do diskusie môže v prípade potreby zasiahnuť aj moderátor, či už vymazaním príspevku alebo aj blokovaním prispievateľa.
Pani Jarolímková bude v rámci našej spolupráce aj autorom článkov o poistení, ktoré postupne zverejníme na našej webovej stránke. Našu poisťovaciu poradňu môžete navštíviť na www.slovak.ch/forum/pravna-poradna
Profil pani Jarolímkovej nájdete na: www.slovak.ch
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.